rejauldu/bengali-wikipedia huggingface dataset:
টিনা সানি ) হলেন একজন পাকিস্তানি গায়িকা যিনি শাস্ত্রীয় এবং আধা-শাস্ত্রীয় উর্দু গজলের জন্য বিখ্যাত।Tribute: Tina Sani pays homage to Faiz Dawn (newspaper), Published 25 December 2011. Retrieved 6 February 2018Beyond Borders (Tina Sani in India) Indian Express (newspaper), Published 22 August 2009. Retrieved 6 February 2018   শৈশব ও ব্যক্তিগত জীবন  টিনা সানি তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেছিলেন। পরবর্তীতে তাঁর পরিবার কয়েক বছরের জন্য কাবুলে চলে গিয়েছিল, সেখানে তাঁর বাবা নাসির সাহনি একটি তেল সংস্থায় চাকরি করেছিলেন। তারপর তাঁরা করাচিতে ফিরে গিয়েছিলেন। করাচি আমেরিকান স্কুল থেকে স্নাতক পাস করার পরে তিনি বাণিজ্যিক শিল্প নিয়ে পড়াশোনা করেছিলেন। তিনি দিল্লি ঘরানার ওস্তাদ রমজান খানের পুত্র ওস্তাদ নিজামউদ্দিন খান এবং ওস্তাদ চাঁদ আমরোহভী খানের কাছে ধ্রুপদী সংগীতের প্রশিক্ষণ গ্রহণ করেছিলেন। তিনি গজল মাস্টার মেহদী হাসানের কাছ থেকেও বিশেষ প্রশিক্ষণ পেয়েছিলেন।I want youngsters to know I just followed my heart, says Tina Sani of her LSA award Dawn (newspaper), 17 April 2017. Retrieved 6 February 2018   কর্মজীবন  টিনা সানি ১৯৭৭ সালে একটি বিজ্ঞাপন সংস্থার হয়ে কাজ শুরু করেছিলেন। তিনি করাচি আমেরিকান স্কুলে শিল্পকলা বিভাগে শিক্ষকতাও করেছিলেন।   সঙ্গীতজীবন  ১৯৮০ সালে তিনি পেশাদার গানের জগতে প্রবেশ করেছিলেন,In concert: In Tina Sani's company Dawn (newspaper), Published 9 March 2013. Retrieved 6 February 2018 যখন প্রযোজক ইশরাত আনসারী  পরিচালকআলমগীরের পরিচালিত 'তরং' শীর্ষক একটি যুব অনুষ্ঠানে টিভিতে তাঁকে পরিচয় করিয়ে দেন।  দক্ষিণ এশিয়ার খ্যাতনামা গজল গায়ক মেহেদী হাসান, মালিকা পুখরাজ, বেগম আক্তার, মুখতার বেগম এবং ফরিদা খানুম দ্বারা প্রভাবিত হলেও তিনি তাঁর নিজস্ব সঙ্গীতশৈলী তৈরি করেছেন। তিনি আরশাদ মেহমুদ রচিত বোল কে লাব আজাদ হ্যায় তেরে এবং বাহার আয়ি র মতো কবিতা সহ ফয়েজ আহমেদ ফয়েজের বিভিন্ন কবিতা গেয়ে পাকিস্তান ও ভারতে অনেক প্রশংসা অর্জন করেছেন। তিনি সমসাময়িক কবিদের কবিতা সম্পূর্ণ স্বাচ্ছন্দ্যে আবৃত্তি করেন এবং জাউক, গালিব, মীর তাকি মীর এবং জালালউদ্দিন রুমির মতো বিখ্যাত কবিদের গানে সমানভাবে প্রদর্শন করেন।   তাঁর আবৃত্তি করাইকবালের শিকওয়া জওয়াব-ই-শিকওয়া  দুর্দান্ত পর্যালোচনা অর্জন করেছে।Tina Sani sings Shikwa by Iqbal Dawn (newspaper), Published 17 October 2010. Retrieved 6 February 2018  অতি সম্প্রতি টিনা সানি ত্রয়োদশ শতাব্দীর রহস্যময় কবির ফার্সি শ্লোকগুলো উর্দু ভাষায় আনার জন্য জালাল উদ্দিন মুহাম্মদ রুমির মসনবীর প্রথম স্তবক কোক স্টুডিওতে (পাকিস্তান) গেয়েছেন।    পুরস্কার ও সম্মাননা    ২০০৪ সালে প্রাইড অব পারফরম্যান্স পুরস্কার - পাকিস্তান সরকার Tina Sani's Pride of Performance Award listed on Dawn (newspaper) Retrieved 18 June 2019  ফয়েজ আহমেদ ফয়েজের শতবর্ষ উদযাপনের সময় ভারতের রাষ্ট্রপতি কর্তৃক পারফরম্যান্স রিকগনিশন অ্যাওয়ার্ড (২০১১)  ২০১৭ সালে লাক্স স্টাইল পুরস্কার থেকে আজীবন কৃতিত্ব পুরস্কার   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকার ব্যক্তি বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাকিস্তানি গজল শিল্পী বিষয়শ্রেণী:বাংলাদেশী বংশোদ্ভূত পাকিস্তানি ব্যক্তি বিষয়শ্রেণী:জীবিত ব্যক্তি বিষয়শ্রেণী:আফগানিস্তানে পাকিস্তানি প্রবাসী বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:ঢাকার সঙ্গীতজ্ঞ
thumb|right|ভারতের ছাত্র ফেডারেশনের পতাকা সর্বভারতীয় ছাত্র ফেডারেশন বা এসএফআই ভারতের সর্ববৃহৎ ছাত্র সংগঠন। এটি ১৯৭০ সালে প্রতিষ্ঠিত এবং সংগঠনটির দাবী অনুসারে ২০০৫ সাল পর্যন্ত বিদ্যালয় এবং বিশ্ববিদ্যালয় স্তরে এর সদস্যসংখ্যা প্রায় ৩ কোটি ৫০ লক্ষ। ২০২৩ সালের সর্বশেষ তথ্য অনুযায়ী সংগঠনটির শুধুমাত্র পশ্চিমবঙ্গ রাজ্য শাখাতেই সদস্যের সংখ্যা ছিল প্রায় ৯ লক্ষ।   বর্তমানে সর্বভারতীয় স্তরে এসএফআইয়ের নেতৃত্বদান করছেন সাধারণ সম্পাদক সৃজন ভট্টাচার্য  এবং সভাপতি আদার্শ এম সাজি। ভারতের ছাত্র ফেডারেশনের প্রতিষ্ঠাতা সম্পাদক ছিলেন ভারতবর্ষ তথা পশ্চিমবঙ্গের কিংবদন্তী বামপন্থী রাজনীতিবিদ বিমান বসু।   ভারতের ছাত্র ফেডারেশন পশ্চিমবঙ্গ রাজ্য কমিটির সম্পাদক দেবাঞ্জন দে এবং সভাপতি প্রণয় কার্য্যী। ছাত্রসংগ্রাম পত্রিকার সম্পাদক সৌভিক দাস বক্সী।       সংগঠন  যদিও সমগ্র ভারতেই এসএফআই সক্রিয় ভূমিকা পালন করে তবুও ছাত্র রাজনীতিতে এর সবচেয়ে বেশি প্রভাব মূলত পশ্চিমবঙ্গ, কেরল এবং ত্রিপুরাতে। এছাড়া অন্ধ্র প্রদেশ এবং তামিল নাড়ুতেও এর সাংগঠনিক শক্তি দিনদিন বৃদ্ধি পাচ্ছে। পশ্চিমবঙ্গ এবং কেরলের সমস্ত বিশ্ববিদ্যালয়গুলি এসএফআইয়ের শক্ত ঘাঁটি হিসেবে পরিচিত। অন্যান্য যেসব অঞ্চলে সংগঠনটির শক্তিশালী প্রভাব রয়েছে সেগুলি হল, দিল্লির জওহরলাল নেহরু বিশ্ববিদ্যালয়, শিমলার হিমাচল প্রদেশ বিশ্ববিদ্যালয়, হায়দরাবাদ কেন্দ্রীয় বিশ্ববিদ্যালয়, ওসমানিয়া বিশ্ববিদ্যালয় এবং রাজস্থান বিশ্ববিদ্যালয়। এটি ভারতের তথা সমগ্র বিশ্বের একটি অন্যতম বৃহৎ ছাত্র সংগঠন।   লক্ষ্যসমূহ  জাতপাত, ধর্ম ও শ্রেণী নির্বিশেষে সকলের জন্য শিক্ষার অধিকার আদায়ই ভারতের ছাত্র ফেডারেশনের মূল লক্ষ্য। তাদের মত অনুসারে শিক্ষা হল সমাজবিপ্লবের একটি অন্যতম হাতিয়ার এবং এই কথাটি বিশেষ ভাবে ভারতের ক্ষেত্রে প্রযোজ্য। ভারতের ছাত্র ফেডারেশন এর আদর্শ স্বাধীনতা গনতন্ত্র সমাজতন্ত্র এর মাধ্যমে লক্ষ্যে পৌছান। ভারতের ছত্র ফেডারেশন সর্বদাই ছাত্র ছাত্রীদের পাশে থাকে।   পশ্চিমবঙ্গ থেকে কেন্দ্রীয় কার্যনির্বাহী কমিটির সদস্য হলেন   দেবাঞ্জন দে (সহ সম্পাদক), প্রণয় কার্য্যী (সহ সভাপতি), সৌভিক দাস বক্সী, আকাশ কর, মধুশ্রী মজুমদার, দিধীতি রায়, বর্ণনা মুখোপাধ্যায়, শুভজিৎ সরকার, জাকির হোসেন মল্লিক, বাদশা দাস, দীপ্তজিৎ দাস        তথ্যসূত্র    বহিঃসংযোগ   এসএফআইয়ের প্রাতিষ্ঠানিক ওয়েবসাইট, মহারাষ্ট্র  এসএফআইয়ের প্রাতিষ্ঠানিক ওয়েবসাইট, দিল্লি  The Hindu, এসএফআইয়ে নির্বাচন প্রসঙ্গে   এসএফআইতে নির্বাচন  বিষয়শ্রেণী:সংগঠন বিষয়শ্রেণী:রাজনৈতিক সংগঠন বিষয়শ্রেণী:মার্কসবাদ বিষয়শ্রেণী:১৯৭০-এ ভারতে প্রতিষ্ঠিত বিষয়শ্রেণী:ভারতের ছাত্র সংগঠন বিষয়শ্রেণী:ভারতের স্বেচ্ছাসেবী সংগঠন বিষয়শ্রেণী:ভারতের কমিউনিস্ট পার্টির ছাত্র শাখা বিষয়শ্রেণী:ভারতের কমিউনিস্ট পার্টি (মার্ক্সবাদী)
থাম্ব| কলোদন্ত দাঁতের "পেস্ট" কলোদন্ত ভিয়েনা থেকে এফএ সার্গের সোহন অ্যান্ড কোং দ্বারা উত্পাদিত একটি টুথপেস্ট মার্কা ছিল, যা ১৮৮৭ সালে অস্ট্রিয়া-হাঙ্গেরিতে প্রথম বিক্রি হয়েছিল। এটি পরবর্তীতে ৩৪টি অন্যান্য দেশে ব্যাপকভাবে বিতরণ করা হয় এবং কাছাকাছি-একচেটিয়া মর্যাদা লাভ করে যার ফলে "কলোদন্ত" শব্দটি দক্ষিণ স্লাভিক ভাষায় "টুথ পেস্ট" শব্দের সমার্থক হয়ে ওঠে। কলোদন্ত ১৯৮১ সালে উত্পাদন বন্ধ করে দেয়,  কিন্তু ২০১২ সালে বাজারে ফিরে আসে  এটি ১৯২৭ সালে রাশিয়ায় বিজ্ঞাপন ও বিক্রি করা হয়েছিল।    আরো দেখুন    টুথপেস্ট মার্কার তালিকা  মুখের স্বাস্থ্য এবং দাঁতের নিবন্ধের সূচক  বিলুপ্ত ভোক্তা মার্কার তালিকা   তথ্যসূত্র   বিষয়শ্রেণী:টুথপেস্টের মার্কা বিষয়শ্রেণী:১৮৮৭-এ প্রবর্তিত পণ্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ০১:৪২, ১২ জানুয়ারি ২০২২ (ইউটিসি) হোয়াটসঅন   – (অপসারণের প্রস্তাবনা দেখুনলগ দেখুন) () উল্লেখযোগ্য ম্যাগাজিন নয়। নিউজ পোর্টালগুলোতে বিষয়বস্তু সম্পর্কে ছোট ছোট কিছু নিউজ পাওয়া যাচ্ছে, যা রুটিন কাভারেজ। আমার কাছে এগুলো পড়ে পেইড মনে হচ্ছে। সর্বোপরি এগুলো তাৎপর্যপূর্ণ প্রচার নয়। এই নিবন্ধের প্রণেতা বাংলা উইকিপিডিয়ার অফিসিয়াল ফেসবুক পেইজে মেসেজ দিয়ে জানিয়েছেন এটা পেইড নিবন্ধ ও প্রণেতা এই ম্যাগাজিনের ডিজিটাল মার্কেটিং বিভাগে কাজ করেন। সম্প্রদায়ের মতামত কাম্য। — ইয়াহিয়া (আলাপ • অবদান) - ১৫:২৪, ৩ জানুয়ারি ২০২২ (ইউটিসি)  অর্থের বিনিময়ে তৈরি হলে নিবন্ধ প্রণেতাকে তার আলাপ পাতায় তা ঘোষণা দেওয়া উচিত। জনাব @Rimel069, আপনি এই আলাপ দেখলে  ব্যবহার করে ঘোষণা দিন। ধন্যবাদ। -- আফতাবুজ্জামান (আলাপ) ১৮:৪০, ৩ জানুয়ারি ২০২২ (ইউটিসি) আমি এটা নিজে বাংলায় কনভার্ট করেছি। আরো লেখা এড করবো। এখন কিভাবে, কি ঘোষণা দিতে হবে, সেটা সম্পর্কে জানান। WHATSON ইউকে তে অত্যন্ত জনপ্রিয় ম্যাগাজিন, আর বাংলাদেশে মিউজিকের উপর কাজ করছে এমন একমাত্র ম্যাগাজিন Whatson. বাংলাদেশের মিউজিক লাভারদের জন্য Whatson দ্রুত জনপ্রিয়তা লাভ করছে। তাই উইকিপিডিয়ায় এর প্রয়োজন রয়েছে। অনেক মিউজিশিয়ানদের নিয়ে Whatson কভার করেছে, সেগুলোও উইকিতে কিভাবে যোগ করা যায়, জানাবেন। -- Rimel069 (আলাপ) ০৪:৫৭, ৪ জানুয়ারি ২০২২ (ইউটিসি) {{সংযুক্ত অবদানকারী | checked =  কর্তৃক ৩১-১২-২০১৬ তারিখে | User1 = WikiWriter2458 | U1-EH = yes | U1-declared = yes |U1-otherlinks = |U1-banned = | User2 = John Smith | U2-EH = no | U2-declared = no |U2-otherlinks = |U2-banned = | User3 = Janet Doe | U3-EH = yes | U3-declared = yes |U3-otherlinks = |U3-banned = yes | User4 = xx | U4-EH = yes | U4-declared = no |U4-otherlinks = |U4-banned = }}  এখানে user অপশনগুলোতে কি এরকম লিখতে হবে? উদাহরণ- User1 = rimel069 | U1-EH = yes | U1-declared = yes |U1-otherlinks = |U1-banned = -- Rimel069 (আলাপ) ০৫:০৯, ৪ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সাবিত্রী (১৯৩৬-১৯৮১) ভারতের একজন অভিনেত্রী ছিলেন যিনি মূলত তেলুগু এবং তামিল ভাষার চলচ্চিত্রে কাজ করেছিলেন। ১৯৫২ সালের তেলুগু চলচ্চিত্র পেল্লি চেসি চুড়ুতে সাবিত্রী প্রথম অভিনয় করেছিলেন। ১৯৬০ সালের চলচ্চিত্র চিভারাকু মিগিলেড়ি (তেলুগু) এর জন্য সাবিত্রী রাষ্ট্রপতি পুরস্কার পেয়েছিলেন। ১৯৬৮ সালে তিনি নিজেই একটি তেলুগু চলচ্চিত্র প্রযোজনা এবং পরিচালনা করেছিলেন যেটির নাম ছিলো চিন্নারি পাপালু, এই চলচ্চিত্রটির জন্য তিনি নন্দী পুরস্কার পেয়েছিলেন। তাকে মাঝেমধ্যেই মহানতি (মহান অভিনেত্রী) বা নদীগায়ার তিলাগাম (অভিনেত্রীদের গর্ব) বলে মনে করা হয়। তামিল এবং তেলুগু ছাড়াও তিনি কিছু হিন্দি, কন্নড় এবং মালয়লাম ভাষার চলচ্চিত্রেও অভিনয় করেছিলেন।  ভারতের ৩০তম আন্তর্জাতিক চলচ্চিত্র উৎসবে সাবিত্রীর নাম গর্বের সঙ্গে স্মরণ করা হয়েছিলো। তার অভিনয় করা গুরুত্বপূর্ণ তামিল চলচ্চিত্র গুলো হলোঃ কালাথুর কান্নামা (১৯৫৯), পাশামালার (১৯৬১), পাভা মান্নিপ্পু (১৯৬১), পারতাল পাছি তিরুম (১৯৬২), কারপাগাম (১৯৬৩), কারণান (১৯৬৩), কাই কোড়ুতা দেইবাম, নবরাত্রী (১৯৬৪) এবং তিরুবিলাইয়াডাল (১৯৬৫)। ২০১৮ সালে মহানতি নামের একটি তেলুগু চলচ্চিত্র মুক্তি পায় যেটি নাগ অশ্বিন পরিচালনা করেছিলেন এবং এটি সাবিত্রীর জীবনের উপর ভিত্তি করে নির্মিত ছিলো, চলচ্চিত্রটিতে দুলকার সালমান, কীর্তি সুরেশ এবং সামান্থা রুথ প্রভু অভিনয় করেছিলেন।  পূর্ব জীবন ১৯৩৬ সালে সাবিত্রীর জন্ম হয়েছিলো তৎকালীন মাদ্রাজ প্রেসিডেন্সীর গুন্টুর জেলার চিরাভুরুতে, এটা এখন অন্ধ্র প্রদেশ এর অংশ। তিনি একটি তেলুগুভাষী পরিবারে জন্মেছিলেন; তার পিতার নাম ছিলো নিশাংক গুরুভাই নাইড়ু এবং মার নাম ছিলো শুভাধ্রাম্মা। সাবিত্রীর বয়স ছয় মাস থাকাকালীনই সাবিত্রীর বাবা মারা যান এবং তারপর সাবিত্রীকে নিয়ে তার মা সাবিত্রীর মামার বাসায় উঠেছিলেন।  ১৯৫২ সালে তামিল চলচ্চিত্র অভিনেতা জেমিনি গণেশনকে বিয়ে করেছিলেন সাবিত্রী, ১৯৪৮ সালে তার সঙ্গে প্রথম দেখা হয়েছিলো তার। গণেশন আগে থেকেই বিবাহিত ছিলেন বিধায় সাবিত্রীর মামা সাবিত্রীর উপরে রাগ করেছিলেন। সাবিত্রী জেমিনির সঙ্গে বিয়ের পর 'সাবিত্রী গণেশন' লেখে স্বাক্ষর করতেন।  মৃত্যু ১৯৮১ সালের ২৬শে ডিসেম্বর সাবিত্রী ১৯ মাস কোমায় থাকার পর মারা যান; তিনি অনেক মদ পান করতেন। ১৯৬৯ সাল থেকে তিনি নিয়মিত মদ পান করতেন দুশ্চিন্তার জন্য এবং তার শরীরে পরে ডায়বেটিস এবং উচ্চ রক্ত চাপ দেখা গিয়েছিলো।  তথ্যসূত্র  বহিঃসংযোগ     বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:২০শ শতাব্দীর হিন্দু বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৩৬-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:তেলুগু অভিনেত্রী বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:গুণ্টুর জেলার ব্যক্তি বিষয়শ্রেণী:নন্দী পুরস্কার বিজয়ী বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:তেলুগু চলচ্চিত্র প্রযোজক বিষয়শ্রেণী:ভারতে অ্যালকোহলজনিত মৃত্যু বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:অন্ধ্রপ্রদেশের অভিনেত্রী বিষয়শ্রেণী:অন্ধ্রপ্রদেশের চলচ্চিত্র পরিচালক
জলঢাকা থানা বাংলাদেশের নীলফামারী জেলার অন্তর্গত জলঢাকা উপজেলার একটি থানা।   পটভূমি  ১৯১১ খ্রিস্টাব্দে জলঢাকা থানা প্রতিষ্ঠা লাভ করে।   প্রশাসনিক এলাকাসমূহ  জলঢাকা উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম জলঢাকা থানার অধীন।  পৌরসভা:  জলঢাকা  ইউনিয়নসমূহ:  ১নং ডাউয়াবাড়ী  ২নং গোলমুন্ডা  ৩নং বালাগ্রাম  ৪নং গোলনা  ৫নং ধর্মপাল  ৬নং শিমুলবাড়ী  ৭নং মীরগঞ্জ  ৮নং কাঁঠালী  ৯নং খুটামারা  ১০নং শৌলমারী  ১১নং কৈমারী  জলঢাকা ইউনিয়ন (জলঢাকা পৌরসভা প্রতিষ্ঠার ফলে বিলুপ্ত)   আরও দেখুন   জলঢাকা উপজেলা  নীলফামারী জেলা   তথ্যসূত্র    বহিঃসংযোগ   বিষয়শ্রেণী:নীলফামারী জেলার থানা বিষয়শ্রেণী:জলঢাকা উপজেলা
ক্রু ভাষাসমূহ নাইজার-কঙ্গো ভাষাগোষ্ঠীর অন্তর্গত ও লাইবেরিয়ার দক্ষিণপূর্ব অঞ্চলে ও আইভরি কোস্টের পূর্বাঞ্চলের অধিবাসীদের মধ্যে বহুল ব্যবহৃত হয়। ক্রু শব্দের উৎপত্তি অজানা। ভেস্টারমান (১৯৫২) এর গবেষণা অনুসারে, ইউরোপীয়রা উপজাতিগোষ্টীর কাছাকাছি ভাষাসমূহ গননা্র ক্ষেত্রে এটি ব্যবহার করা হত। মার্চিজ (১৯৮৯) মনে করেন,  ইউরোপীয় নাবিকেরা এ অঞ্চলের বহু লোককে জাহাজের ক্রু হিসেবে নিয়োগ করে। এথেকেও তাদের ভাষার নামকরণ হতে পারে।    বর্তমান অবস্থা    উপভাষা ও সহভাষাগোষ্ঠী    তথ্যসূত্র    Westerman, Diedrich Hermann (1952) Languages of West Africa (Part II). London/New York/Toronto: Oxford University Press.   বহিঃসংযোগ   PanAfrican L10n page on Kru/Bassa  বিষয়শ্রেণী:আফ্রিকার ভাষা বিষয়শ্রেণী:ভাষা পরিবার
শাঠ্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে সম্মান এবং বস্তুগত লাভের মতো জিনিসের আকাঙ্ক্ষার কারণে নিজের দোষ গোপন করা হিসাবে সংজ্ঞায়িত করা হয়।Guenther (1975), Kindle Locations 914-915.Kunsang (2004), p. 27.  এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।   তথ্যসূত্র    উৎস   Berzin, Alexander (2006), Primary Minds and the 51 Mental Factors  Goleman, Daniel (2008). Destructive Emotions: A Scientific Dialogue with the Dalai Lama. Bantam. Kindle Edition.  Guenther, Herbert V. &  Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding". Dharma Publishing. Kindle Edition.  Kunsang, Erik Pema (translator) (2004). Gateway to Knowledge, Vol. 1. North Atlantic Books.   বহিঃসংযোগ   Ranjung Yeshe wiki entry for g.yo  বিষয়শ্রেণী:বৌদ্ধধর্মে মানসিক কারণ বিষয়শ্রেণী:বৌদ্ধধর্মে ক্ষতিকর চৈতসিক
কই বোলা (বৈজ্ঞানিক নাম: Otolithoides pama) (ইংরেজি: pama) হচ্ছে Sciaenidae পরিবারের Otolithoides গণের একটি স্বাদুপানির মাছ।   বিস্তৃতি  এই মাছ বাংলাদেশ, মায়ানমার, থাইল্যান্ড, মালয়েশিয়া, শ্রীলঙ্কা, ইন্দোনেশিয়া এবং ভারতে পাওয়া যায়।   বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:শ্রীলঙ্কার মাছ বিষয়শ্রেণী:ইন্দোনেশিয়ার মাছ বিষয়শ্রেণী:ভারতের মাছ
২০১৪ সালের ২০ মার্চ আফগানিস্তানের কাবুলে অবস্থিত কাবুল সেরেনা হোটেলের রেস্তোরাঁয় গণহারে গুলি চালায় তালিবান জঙ্গিরা। বিদেশি ও ধনী আফগানদের কাছে জনপ্রিয় একটি হোটেলে এই গোলাগুলির ঘটনায় পাঁচ বিদেশিসহ নয়জন বেসামরিক নাগরিক নিহত হন। কাবুলের একটি ভারী দুর্গম এলাকায় এই হামলাটি সংঘটিত হওয়ার কারণে অনেকের কাছে এটি একটি ধাক্কা ছিল।    আক্রমণ  চার কিশোর তালেবান জঙ্গি তাদের জুতা ও মোজার মধ্যে অস্ত্র লুকিয়ে রেখেছিল এবং তারপর হামলা শুরু করার আগে বেশ কয়েক ঘন্টা হোটেলে লুকিয়ে ছিল। ছোট ছোট হ্যান্ডগান দিয়ে সজ্জিত হয়ে বন্দুকধারীরা রাত সাড়ে ৮টা থেকে রাত সাড়ে ৯টার দিকে হোটেলের রেস্টুরেন্টে হামলা চালায় এবং অতিথিদের উপর গুলি চালায়, পারস্যের নতুন বছর নওরোজ উদযাপন করে যখন তারা ডিনার করছিল। হোটেলের অতিথিরা তাদের ঘরে অবস্থান করে এবং অন্যরা পালিয়ে যায়। এতে আহমাদ সরদার (একজন বিশিষ্ট আফগান সাংবাদিক), সরদারের স্ত্রী ও তাদের দুই সন্তান, একজন কানাডিয়ান, একজন নিউজিল্যান্ডীয়, দুই বাংলাদেশি এবং প্যারাগুয়ের একজন কূটনীতিকসহ নয়জন নিহত হন।  আফগান নিরাপত্তা বাহিনী হামলার মোকাবেলা করে, হোটেলটি সিল করে দেয় এবং বন্দুকধারীদের সন্ধানে অভিযান শুরু করে। জঙ্গিদের একজন সশস্ত্র হোটেল কর্মীদের গুলিতে নিহত হয় এবং বাকি তিনজন হোটেলে লুকিয়ে থাকে। বন্দুকধারীদের অনুসন্ধান কয়েক ঘন্টা স্থায়ী হয় এবং আফগান কমান্ডোরা তাদের হত্যা করলে তা শেষ হয়।    ভিকটিম  +জাতীয়তা অনুসারে মৃত্যু দেশ সংখ্যা৪১১২১ মোট৯ উল্লেখযোগ্য শিকার:   আহমদ সরদার, এজেন্স ফ্রান্স-প্রেসের আফগান সাংবাদিক।    অপরাধীগণ  হামলার দায় স্বীকার করেছে তালেবান ।  আফগানিস্তানের ন্যাশনাল ডিরেক্টরেট অফ সিকিউরিটি এই হামলা চালানোর জন্য পাকিস্তানি গোয়েন্দা সংস্থাকে দোষারোপ করেছে, আরও যোগ করেছে যে এটা "অস্বাভাবিক" যে হামলার সময় হোটেলে পাকিস্তানি নাগরিকরা উপস্থিত ছিলেন না।  যাইহোক, এটা রিপোর্ট করা হয়েছে যে একজন পাকিস্তানি নাগরিক গুলি চালানোর সময় নিহত হয়েছে  যদিও পাকিস্তানের পররাষ্ট্র দপ্তর একটি বিবৃতি জারি করে বলেছে যে ওই নাগরিক জীবিত কিন্তু কোমায় ছিলেন এবং সেইসাথে হামলার নিন্দা জানান।    পরবর্তী প্রতিক্রিয়া  ন্যাশনাল ডেমোক্রেটিক ইনস্টিটিউট (এনডিআই) এবং ইউরোপে নিরাপত্তা ও সহযোগিতা সংস্থা এই হামলার প্রতিক্রিয়ায় তাদের নির্বাচনী পর্যবেক্ষকদের প্রত্যাহার করে নিয়েছে; একজন ভুক্তভোগী ছিলেন এনডিআইয়ের জন্য কাজ করা একজন পর্যবেক্ষক।  সংগঠনগুলো সে সময় রাষ্ট্রপতি নির্বাচনসহ ২০১৪ সালের নির্বাচন পর্যবেক্ষণ করে আসছিল।   তথ্যসূত্র   বিষয়শ্রেণী:তালেবান হামলা বিষয়শ্রেণী:আফগানিস্তানের হোটেলে হামলা বিষয়শ্রেণী:কাবুলের হোটেল বিষয়শ্রেণী:আফগানিস্তানে ব্যাপক গোলাগুলি বিষয়শ্রেণী:কাবুলে গণহত্যা বিষয়শ্রেণী:কাবুলের সন্ত্রাসী ঘটনা বিষয়শ্রেণী:কাবুলে সন্ত্রাসী ঘটনা
দীঘ () ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে দীঘ শহরের জনসংখ্যা হল ৪০,৮২৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে দীঘ এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
thumb| তৃতীয় দারিয়ুস বা কডোমানাস্‌ (খ্রিস্টপূর্ব ৩৮০- খ্রিস্টপূর্ব ৩৩০) পারস্যের অ্যাকামেনিড সাম্রাজ্যের শেষ সম্রাট।তিনি পারস্য ইতিহাসের সফল শাসক। তিনি আলেকজান্ডারের কাছে পরাজিত হলে পারস্য সাম্রাজ্যের পতন ঘটে। যুদ্ধে পরাজিত দারিয়ুস পালিয়ে যাবার সময় আততায়ীর হাতে নিহত হন।ওকে ওর নিজের উত্তরসূরি তেই মেরে ছিল।  বিষয়শ্রেণী:খ্রিস্টপূর্ব ৩৮০-এ জন্ম বিষয়শ্রেণী:খ্রিস্টপূর্ব ৩৩০-এ মৃত্যু বিষয়শ্রেণী:পারস্যের শাহ বিষয়শ্রেণী:শাহনামার চরিত্র বিষয়শ্রেণী:সিংহাসনচ্যুত রাজশাসক বিষয়শ্রেণী:খ্রিস্টপূর্ব ৪র্থ শতাব্দীতে খুন হওয়া রাজশাসক
বল-লেজযুক্ত বিড়াল (Felis caudaglobosa) হল উত্তর আমেরিকার লোককাহিনির একটি ভয়ংকর প্রাণী। এটি সাধারণত পাহাড়ি সিংহের মতো হলেও এর একটি অত্যন্ত লম্বা লেজ রয়েছে। লেজের শেষে একটি শক্ত, গোলাকার অংশ থাকে, যা শিকার আঘাত করার জন্য ব্যবহৃত হয়। বিশ শতকের শুরুর দিকে কাঠুরেদের মধ্যে বল-লেজযুক্ত বিড়ালের গল্প জনপ্রিয় ছিল এবং এর বিভিন্ন রূপ প্রচলিত ছিল। দুটি প্রধান বৈচিত্র্যের মধ্যে একটি হলো ডিগমল, আর অন্যটি স্লিভার ক্যাট। স্লিভার ক্যাটের বিশেষত্ব হলো, এর লেজের বলের একপাশ মসৃণ, যা পথিকদের অজ্ঞান করতে ব্যবহৃত হয়, আর অন্য পাশে কাঁটা থাকে, যা শিকার বিদ্ধ ও আটকে রাখার জন্য ব্যবহৃত হয়।   আরও দেখুন    অ্যানকিলোসরাস   তথ্যসূত্র   বিষয়শ্রেণী:পৌরাণিক বিড়াল জাতীয় প্রাণী
ঢাকা-২৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।   সীমানা    ইতিহাস  ঢাকা-২৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আফজাল হোসেনবাংলাদেশ আওয়ামীলীগ১৯৭৯মোহাম্মদ শামসুল হকবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ঢাকা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
ইকবাল উমর ছিলেন একজন পাকিস্তানি প্রথম-শ্রেণীর ক্রিকেটার যিনি করাচি বিশ্ববিদ্যালয়ের হয়ে প্রতিনিধিত্ব করেছিলেন। ১৯৬৪/৬৫ মৌসুমে একটি মাত্র প্রথম-শ্রেণীর ক্রিকেট ম্যাচ খেলেছিলেন।  তিনি করাচি কটন এক্সচেঞ্জের সভাপতি হিসেবেও দায়িত্ব পালন করেন।   ৭৪ বছর বয়সে করাচিতে মৃত্যুবরণ করেন।    তথ্যসূত্র    বহিঃসংযোগ     বিষয়শ্রেণী:করাচি থেকে আগত ক্রিকেটার বিষয়শ্রেণী:করাচি বিশ্ববিদ্যালয়ের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:২০১৭-এ মৃত্যু বিষয়শ্রেণী:১৯৪১-এ জন্ম
জঙ্গলকন্যা সেতু  বা ভসরাঘাট সেতু  হল ঝাড়গ্রাম জেলার নয়াগ্রাম-এ অবস্থিত একটি সেতু। এই সেতুটি ২০১৬ সালে চালু হয়।  এই সেতুটি সুবর্ণরেখা নদীর উপর নির্মিত হয়েছে সেতুটি প্রায়  দীর্ঘ।এটি পশ্চিমবঙ্গের দীর্ঘতম সেতু।এত দিন নয়াগ্রাম থেকে গোপীবল্লভপুর হয়ে খড়গপুর আসতে পাড়ি দিতে হত প্রায় ৯৫ কিলোমিটার রাস্তা৷  ১.৪৭২  কিমি লম্বা এই জঙ্গলকন্যা সেতু ধরে নয়াগ্রাম-কেশিয়ারি হয়ে খড়গপুর পৌঁছতে পাড়ি দিতে হবে মাত্র ৪৫ কিলোমিটার পথ৷   নির্মাণের ইতিহাস নয়াগ্রাম ও কেশরির মাঝে বয়েচলেছে সুবর্ণরেখা।ফলে এই এলাকার যোগাযোগের প্রদান বাধা এই নদী।২০১১ সালে মুখ্যমন্ত্রী মমতা বন্দ্যোপাধ্যায় ভসরাঘাট সেতু নির্মাণের ঘোষণা করেন।তবে এখানে আগে থেকেই অস্থায়ী সেতু ছিল ।যা প্রতিবছর নির্মাণ করা হত এবং বর্ষার সময় ভেঙ্গে যেতো।এর পর কংক্রিটের সেতু নির্মাণ শুরু হয়।প্রায় তিন কিলোমিটার এই সেতুর নির্মাণ শেষ হয় ২০১৬ সালে।ওই বছরের ১১ ফেব্রুয়ারি সেতুটি উদ্ভোদন করেন মুখ্যমন্ত্রী মমতা বন্দ্যোপাধ্যায়।  দূর্ঘটনা জেলার কেশিয়াড়ী ও নয়াগ্রাম এর সংযোগকারী জঙ্গলকন্যা সেতু গত ১১ তারিখে উদ্বোধনের ১৫ দিন পর ২৬ ফেব্রুয়ারি (২০১৬) সেতুর পিলারে (রেলিং) নিয়ন্ত্রণ হারিয়ে ধাক্কা মারে একটি যাত্রীবাহী বাস৷ পঞ্চাশ জন যাত্রী নিয়ে মেদিনীপুর থেকে নয়াগ্রাম যাচ্ছিল বেসরকারি বাসটি৷ অত্যন্ত দ্রুতগতিতে যাচ্ছিল বাসটি৷ জঙ্গলকন্যা সেতুতে ওঠার সময়ে পিলারে ধাক্কা মারে বাসটি৷  আরও দেখুন  পশ্চিমবঙ্গের সেতুসমূহের তালিকা  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের সেতু
২০২৫ গ্লোবাল সুপার লিগ ছিল গ্লোবাল সুপার লিগের দ্বিতীয় সংস্করণ। এই প্রতিযোগিতায় ৫টি দেশের ৫টি ক্লাব অংশগ্রহণ করেন। যা ২০২৫ সালের ১০শে থেকে ১৮ই জুলাই পর্যন্ত মোট ১১টি ম্যাচে প্রতিদ্বন্দ্বিতা করেন। এই প্রতিযোগিতার সমস্ত ম্যাচ গুলো গায়ানার প্রভিডেন্স শহরে অবস্থিত প্রভিডেন্স স্টেডিয়ামে অনুষ্ঠিত হয়। রংপুর রাইডার্স বর্তমান চ্যাম্পিয়ন।   পটভূমি   বিন্যাস  রাউন্ড রবিন পর্যায়ে ৫টি দল প্রতিটি দলের বিপক্ষে একবার করে মোট ১০টি ম্যাচ খেলেন। পয়েন্ট টেবিলের শীর্ষে থাকা ২টি দল ফাইনালে উত্তীর্ণ হয়।  দল এই প্রতিযোগিতায় অস্ট্রেলিয়া, বাংলাদেশ, নিউজিল্যান্ড, সংযুক্ত আরব আমিরাত ও ওয়েস্ট ইন্ডিজের ৫টি ক্লাব দল অংশগ্রহণ করে।  দল  ঘরোয়া লিগ  অধিনায়ক  প্রধান কোচ দুবাই ক্যাপিটালসইন্টারন্যাশনাল লিগ টি২০গুলবাদিন নায়েবসেন্ট্রাল স্ট্যাগসসুপার স্ম্যাশটম ব্রুস বেন স্মিথইমরান তাহিররেয়ন গ্রিফিথহোবার্ট হারিকেন্সবিগ ব্যাশ লিগবেন ম্যাকডারমটজেফ ভনরংপুর রাইডার্সবাংলাদেশ প্রিমিয়ার লিগমিকি আর্থার   ভেন্যু  সবগুলো ম্যাচই প্রভিডেন্স স্টেডিয়ামে অনুষ্ঠিত হয়।  প্রভিডেন্সalt=এরিয়াল দৃশ্য প্রভিডেন্স স্টেডিয়াম স্টেডিয়াম|250x250px  পয়েন্ট টেবিল   (চ্যা): চ্যাম্পিয়ন  (রা): রানার্স-আপ  লিগের অগ্রগতি  নীচে প্রতিটি দলের ৪টি নিয়মিত ম্যাচের ফলাফলের সংক্ষিপ্তসার রয়েছে, পাশাপাশি ফাইনাল যেখানে প্রযোজ্য, কালানুক্রমিক ক্রমে। যে কোনও প্রদত্ত ম্যাচের জন্য একটি দলের প্রতিপক্ষ জয়/পরাজয়ের ব্যবধানের উপরে তালিকাভুক্ত করা হয়।   লিগের পয়েন্ট দল ১  ২  ৩  ৪          দল  ১  ২  ৩  ৪    চিত্র:Med_1.png ১মচিত্র:Med_3.png ৩য় ৫ম৪র্থ চিত্র:Med_2.png ২য়   দলের ফলাফল→ জয় পরাজয়     লিগ পর্ব   ফাইনাল  তথ্যসূত্র   বহিঃসংযোগ     ইএসপিএনক্রিকইনফোতে সিরিজ হোম  বিষয়শ্রেণী:২০২৫-এ ওয়েস্ট ইন্ডিজ ক্রিকেট বিষয়শ্রেণী:২০২৫-এ ঘরোয়া ক্রিকেট প্রতিযোগিতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: ঐকমত্য হয়নি।  Ashiq Shawon (আলাপ) ০৫:৩৮, ১৯ মে ২০২৪ (ইউটিসি) জাস্টিস আবু জাফর সিদ্দিকী বিজ্ঞান ও প্রযুক্তি বিশ্ববিদ্যালয়   – (অপসারণের প্রস্তাবনা দেখুনলগ দেখুন) () বিশ্ববিদ্যালয়টি এখনো কার্যক্রম শুরু করেনি। এমনকি ইউজিসির অনুমোদনও পায়নি। WP:TOOSOON — গোলাম মুকিত ☆ (আলাপ) ☆ ১৪:১৭, ৯ মে ২০২৪ (ইউটিসি)   বাংলা উইকিতে মেবি প্রস্তাবিত বিশ্ববিদ্যালয়গুলোর নাম মোছা হয়নি, অনেকগুলো প্রস্তাবিত বিশ্ববিদ্যালয়ের নাম রয়েছে, এমনকি এদের নামে বিষয়শ্রেণী রয়েছে। ~ Deloar Akram (আলাপ • অবদান • লগ) ০৯:৪৭, ১০ মে ২০২৪ (ইউটিসি)  । বেসরকারি প্রস্তাবিত বিশ্ববিদ্যালয় হওয়ায় বাস্তবে কার্যক্রম শুরু হওয়ার কোনো নিশ্চয়তা নেই। সরকারি প্রস্তাবিত বিশ্ববিদ্যালয়ের আইন পাশ হওয়ায় নিশ্চয়তা থাকে। এটির বাস্তব অস্তিত্বের কোনো প্রমাণ নেই। অর্ঘ্য বড়ুয়া (আলাপ) ১২:১০, ১০ মে ২০২৪ (ইউটিসি)  । বিশ্ববিদ্যালয়টি প্রতিষ্ঠা করছেন বাংলাদেশের বিচারপতি মোঃ আবু জাফর সিদ্দিকী। জমি নির্ধানও হয়েছে। একজন ব্যক্তি জমি দানও করেছেন। কার্যক্রম শুরু না হওয়ার কোন কারণ নেই। — মোঃ সাকিবুল হাসান (আলাপ • অবদান) ১২:২৬, ১৩ মে ২০২৪ (ইউটিসি) এই স্বাক্ষরহীন মন্তব্যটি যোগ করেছেন।  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।